Акаунти в YouTube разпространиха фалшиви резултати от изборите Всеки един канал е показвал измислена карта на президентските избори , попълнена с теоретични резултати Няколко акаунта в услугата за видео споделяне YouTube предаваха на живо фалшиви резултати от изборите в САЩ до десетки хиляди зрители часове преди затварянето на някои от избирателните секции - и преди YouTube да свали клиповете като спам , предава Bloomberg . От вторник сутринта множество канали публикуваха подобни на вид , продължителни видеоклипове на живо в сайта , собственост на Google . Всеки един канал е показвал измислена карта на президентските избори , попълнена с теоретични резултати . Тези предавания се появяват в горната част на страницата в YouTube при търсене на „ резултати от изборите “ и са гледани от хиляди онлайн зрители . Някои от клиповете са пускали дори реклами . „ След внимателен преглед премахваме потоци на живо , които нарушават нашите правила на общността “ , заяви говорител на YouTube по имейла . „ Установихме политики , забраняващи спам , измамни практики и измами и продължаваме да бъдем бдителни по отношение на свързаното с изборите съдържание в периода преди и след изборите ” . YouTube , видео подразделението на Google на Alphabet Inc . , заяви , че разкрива повече новинарски канали за зрителите . Но тези фалшиви клипове с резултатите от изборите идват от акаунти в YouTube , посветени на съвети за музика и търговия на борсата . Те вероятно са използвали предпочитанията на алгоритмите на YouTube за продължително излъчване на живо за текущи събития . В един момент в изборния ден , четирите топ резултата в YouTube за търсенето „ резултати от президентски избори “ включват тези фалшиви видеоклипове , предава технологичният сайт Insider , който съобщи първи новината . След като YouTube заяви , че предприема действия , множество версии на тези видеоклипове все още се появяват на първата страница с резултатите от търсенето на сайта .